钦定古今图书集成/明伦汇编/氏族典/第483卷 > 《廖用贤尚友录》 > 邵洪哲
## 钦定古今图书集成/明伦汇编/氏族典/第483卷 > 《廖用贤尚友录》 > 邵洪哲

按《魏书邵洪哲传》：“洪哲，上谷沮阳人也。县令范道荣
自眴城归款，道荣乡人徐孔明妄讼道荣非勋，道荣
坐除名。羁旅孤贫，不能自理。洪哲不胜义愤，代道荣
诣京师，明申曲直，卒得复雪。又北镇反乱，道荣孤单
无所归，洪哲兄伯川复率乡人迎接，送达幽州。道荣
感其诚节，诉省申闻。诏下州郡，标其里闾。”